**Dyddiad cyhoeddi:** 17 Ebrill 2023

**Cais Rhyddid Gwybodaeth** 54/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol:**

**Hoffwn wybod faint o arian, naill ai fel grantiau neu gontractau, sydd wedi cael ei ddyfarnu i Sustrans bob blwyddyn ers 2015.**

**YMATEB**

**Grantiau** – mae’r holl Grantiau Teithio Llesol yn cael eu darparu i Awdurdodau Lleol ledled Cymru i’w defnyddio wedyn ar gyfer cynlluniau o fewn eu ffiniau eu hunain.  Nid yw TrC yn gallu gweld gyda phwy maen nhw wedyn yn contractio i ymgymryd â’r cynlluniau hyn ar eu rhan.  Bydd y data hwn yn cael ei gadw gan bob Awdurdod Lleol.

**Gwariant ar gontractau** – Nid oes gan TrC Cyf gontract uniongyrchol â Sustrans ac ni fu unrhyw wariant uniongyrchol gyda Sustrans.  Fodd bynnag, rydyn ni'n contractio Reed i ddarparu gwasanaethau Sustrans a chyfanswm y gwariant ar gyfer y gwasanaethau hyn yw £384,851.37.

Mae Rheilffyrdd Trafnidiaeth Cymru Cyf wedi cael gwariant uniongyrchol o £42,126 gyda Sustrans.

Nodwch y canlynol,

* Mae gwariant Rheilffyrdd TrC Cyf rhwng mis Ebrill 2021 a heddiw. Roedd gwariant Rheilffyrdd Trafnidiaeth Cymru Cyf rhwng mis Medi 2019 a mis Mawrth 2021.
* Nid oes gan TrC Cyf ffigurau gwariant cyn mis Ebrill 2018.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".